Ka Antarktikat ümbritsevas ookeanis leidub kolme eri tüüpi mõõkvaalu. Niinimetatud A-tüüpi vaalad näevad välja nagu tüüpilised mõõkvaalad, elavad avameres ja toituvad peamiselt teistest vaaladest. B-tüüpi mõõkvaalad on väiksemad ja söövad hülgeid, keda nad jääpanga pealt alla lükkavad. Neil on väga suured ovaalsed laigud silmade  juures. C-tüüpi mõõkvaalad on kõige väiksemad ja toituvad peamiselt kaladest. Nende silmalaigud on väga väikesed ning meenutavad pigem laiu jooni kui ovaale.